অপরদিকে মুক্তির মৃত্যুর খবরে গতকাল মঙ্গলবার ভোর থেকেই আত্মীয়স্বজনরা তাদের বাড়িতে আসতে শুরু করেন। সাঁথিয়া উপজেলা আওয়ামী লীগের সভাপতি আবদুল্লাহ আল মাহমুদ দেলোয়ার এবং উপজেলা মুক্তিযোদ্ধা সংসদের সাবেক কমান্ডার আবদুল লতিফ এ হত্যাকাণ্ডের বিচার দাবি করেছেন। ওসি আবদুল মজিদ জানিয়েছেন, মুক্তির মৃত্যুর পর আইনশৃঙ্খলা পরিস্থিতি মোকাবিলায় ওই গ্রামে ও মুক্তির বাড়িতে অস্থায়ী ক্যাম্প স্থাপন করা হয়েছে। মুক্তির মৃত্যুকালীন জবানবন্দি রেকর্ড করা হয়েছে বলেও জানান তিনি।